དེ་ལྟའི་གདེང་འཇོག་བྱེད་པར་རྒྱུ་མཚན་ཡོད་དེ།རྩོམ་པ་པོས་དུས་རབས་ལ་འགན་འཁུར་བ་དང་།སྤྱི་ཚོགས་ལ་འགན་འཁུར་བ།མི་རིགས་ལ་འགན་འཁུར་བའི་རྐྱེན་གྱིས་བརྩམས་ཆོས་སུ་སྤྱི་ཚོགས་ཀྱི་ཉེས་སྐྱོན་ཐེར་འདོན་དང་དེར་ཟུར་ཟའི་རང་བཞིན་ཤུགས་ཆེན་ཡོད་ཅིང་།དོན་ངོ་མའི་བཤག་བཅོས་མཁན་པོ་ཞིག་གི་ཚུལ་དུ་སྐེད་པ་འགྲེང་ཡོད་པ་དང་།དྲང་བདེན་མ་ཡིན་པ་དང་ཚུལ་མིན་གྱི་རིགས་མཐའ་དག་དང་ལྡོག་ཕྱོགས་སུ་ལངས་ནས་བདེན་པ་མཐའ་འཁྱོངས་བྱས་ཡོད།དེ་ནི་ཉིད་ཀྱིས་གཞི་རིམ་ནས་དཔོན་ཆུང་ཞིག་གི་འགན་ཁུར་སྐབས་འབྲོག་པ་ཞིག་གིས་ཧ་ཅང་གསང་སྟབས་ཀྱིས་དཔོན་པོ་དབང་ཆེན་དང་བླ་གྲ་ངོ་ཆེན།སྡེ་དཔོན་ཕེར་བོ་སོགས་མཉམ་འབྲེལ་བྱས་ནས་ཆོས་ལུགས་ཀྱི་འབུལ་བསྡུ་སྣ་ཚོགས་ཀྱིས་ང་ཚོར་དངོས་གནས་དབུགས་གཏོང་དབང་མི་སྟེར་བ་དང་མགོ་དགྱེ་རུ་མི་འཇུགཅེས་ངུ་ལ་ཁད་ཀྱིས་གཏུག་བཤེར་བྱས་མྱོང་བ་དེ་ངས་ནམ་ཡང་བརྗེད་མི་སྲིདཅེས་དང།གང་གི་གྲོགས་རྡོ་རྗེ་ཚེ་བརྟན་གྱིས་ཐོག་མར་ཁོང་ནི་གཞུང་རྒྱུད་དྲང་བའི་མི་ཞིག་ཡིན་ལ།དབང་ཆ་བེད་སྤྱད་ནས་སྒེར་དོན་སྒྲུབ་མི་དེའི་རིགས་ལ་ཁོ་རང་དགྲ་ལྟར་སྡང་བ་དང་།གཞན་ཁྱོད་རང་ལོ་ན་ཅི་ཙམ་མཐོ་ཡང་རུང་།གལ་ཏེ་ཁྱོད་ནི་རང་དོན་འབའ་ཞིག་སྒྲུབ་མཁན་ནམ་འོས་མིན་བཤད་སྟངས་ལ་ཀླད་པ་རྣོ་བའིམི་ཞིག་ཡིན་ཚེ་ཁོས་མཐོང་ཆུང་སྣང་མེད་དུ་འཇོག་སྲིདཅེས་པ་ལས་གསལ་པོར་མཐོང་ཐུབ།